
22 Septembrie 2026
Comunicat de presă
AJOFM Mureș organizează în luna octombrie Bursa Generală a Locurilor de Muncă pentru Absolvenți
În data de 09 octombrie 2026, începând cu ora 9,00, Agenţia Județeană pentru Ocuparea Forţei de Muncă Mureș, anunţă desfăşurarea Bursei Generale a Locurilor de Muncă pentru Absolvenți, în următoarele locaţii:
- Tg. Mureş, la Centrul Cultural Mihai Eminescu, str. Nicolae Grigorescu, nr. 19, în colaborare cu Centrul de Cultură, Artă și Agrement Tg. Mureș;
- Luduș, la sediul punctului de lucru, str. Republicii, nr. 43;
- Reghin, la sediul punctului de lucru, str. Republicii, nr. 14;
- Sighișoara, la sediul punctului de lucru, str. Dumbravei nr.2;
- Târnăveni, la sediul punctului de lucru, str. Republicii, nr. 30, et.III;
- Sovata, la sediul punctului de lucru, str.Trandafirilor, nr. 25.
Evenimentul se adresează tuturor absolvenților aflați în căutarea unui loc de muncă si tuturor persoanelor care doresc să se reorienteze profesional. 
Obiectivul principal al Bursei Generale a Locurilor de Muncă pentru Absolvenți, îl reprezintă creșterea gradului de ocupare, prin corelarea cererii cu oferta de locuri de muncă, oferind posibilitatea interacţiunii directe dintre angajator şi solicitant.
Angajatorii interesaţi în selecţionarea forţei de muncă sunt invitaţi să participe la bursă pentru a cunoaşte direct oferta de forţă de muncă, de a recruta şi selecta personal în vederea ocupării locurilor de muncă vacante. 
Agenţii economici care dispun de locuri de muncă vacante își pot anunţa intenţia de participare prin depunerea formularului de participare,,Bursa a Locurilor de Muncă pentru Absolvenți”,
 (Normele metodologice de aplicare a Legii nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare), cu mențiunea “pentru bursă” la sediile Agenţiilor Locale şi Punctelor de lucru: Tg. Mureş, str. Iuliu Maniu, nr.2, tel: 0265/269247, int.107; Reghin, str. Republicii, nr. 14, tel: 0265/511948; Târnăveni, str. Republicii, nr. 30 et. III, tel: 0265/444686;  Luduș, str. Republicii, nr. 43, tel: 0265/411934; Sovata, str. Trandafirilor, nr. 25, tel: 0265/577413, sau prin poşta electronică la adresa ajofm.ms@anofm.gov.ro, cu specificarea localităţii selectate
Participarea la acest eveniment este gratuită.
Agenția Județeană pentru Ocuparea Forței de Muncă MUREŞ

